નવસારીમાં ભારે વરસાદ પડતાં સવારથી શાળા-કોલેજોમાં રજા આપી દેવાઈ હતી. નવસારીમાં મોડી રાત્રિથી શરૂ થયેલો વરસાદ આજે બીજા દિવસે પણ યથાવત રહેતાં સમગ્ર શહેરમાં કેડ અને ઘૂંટણસમા પાણી ફરી વળ્યા હતાં. નીચાણવાળા વિસ્તારોની દુકાનો અને ઘરોમાં પાણી ઘૂસતાં લોકોએ ભારે મુશ્કેલીનો સામનો કરવો પડયો હતો. શહેરમાંથી પસાર થતાં રેલ્વે ગરનાળામાં વરસાદી પાણી ભરાતાં તેને બંધ કરવામાં આવ્યું હતું.